text: ঢাকা, ০৬ মে ২০১৮ : ১৯৯০ দশকে যখন সেনসক্স ৬০০ পয়েন্ট ছিলো তখনই শেয়ারবাজারে প্রবেশ করেন বর্তমান ভারতীয় শীর্ষ শেয়ার ব্যবসায়ীদের একজন রামেশ দামানি। মুম্বাইয়ের এইচ আর কলেজ থেকে ব্যাচেলর ডিগ্রি এবং ক্যালেফিয়া স্টেট বিশ্ববিদ্যালয় থেকে মাস্টার্স ডিগ্রি অর্জন করেন রামেশ দামানি।
  প্রাথমিকভাবে, রামেশ একজন স্টক ব্রোকার হিসাবে তার কর্মজীবন শুরু করেন। রমেশ দামানির প্রথম বিখ্যাত বিনিয়োগ ছিলো 'ইনফোসিস'। তিনি জানতেন যে ইনফোসিসের ভবিষ্যত সম্ভাবনা রয়েছে। তাই ১৯৯৩ সালে যখন ইনফোসিস প্রকাশ পায়, তখন তিনি ১০ লক্ষ টাকা বিনিয়োগ করেন। ১৯৯৯ সাল নাগাদ এই বিনিয়োগ তাকে ১০০ গুণ বেশি ফেরত দিয়েছে।
  এ প্রসঙ্গে রামেশ দামানি বলেছেন, "আমি শিখেছি যে, স্টক দ্বিগুণ হওয়ার কারণে এটি বিক্রি করার কোন কারণ নেই।"
  তিনি একজন দীর্ঘমেয়াদি বিনিয়োগকারী। সবসময় স্বল্প মেয়াদি লাভের জন্য বিনিয়োগ না করার পরার্মশ দেন। আবার কোনও স্টক বিনিয়োগের আগে অ্যানালাইসিস করা খুব জরুরি বলে মনে করেন তিনি। রামেশ দামানি মনে করেন, অর্থনীতির ভবিষ্যদ্বাণী করা কঠিন; তবে যদি আপনার গবেষণা থাকে এবং যদি একটি ভাল কৌশল অবলম্বন করেন, তাহলে আপনি সহজেই শেয়ারবাজারে ভাগ্য তৈরি করতে পারবেন।
  *** সবসময় শেয়ারবাজারের প্রতি শ্রদ্ধাবোধ থাকতে হবে। আপনার কাছে ৫ হাজার কোটি টাকা আছে আর যদি মনে করেন এগুলো দিয়ে শেয়ার কিনেই লাভ করে ফেলবেন- এটা ভুল ধারণা। আপনাকে ধীরে ধীরে এগুতে হবে তাহলেই আপনি সফল হবেন। এখানে জেদের কোনো স্থান নেই।-সূত্র-অর্থকথা